**ΔΕΛΤΙΟ ΤΥΠΟΥ**

**To Κέντρο Πολιτισμού Περιφέρειας Κεντρικής Μακεδονίας**

**παρουσιάζει τους «ImamBaildi»**

**Δευτέρα 25 Ιουνίου**

**Είσοδος ελεύθερη**

Τους εκρηκτικούς **«ImamBaildi»** παρουσιάζει το **Κέντρο Πολιτισμού της Περιφέρειας Κεντρικής Μακεδονίας**, τη Δευτέρα **25 Ιουνίου** στις **21.30** στον αύλειο χώρο της **Μονής Λαζαριστών**. Η **είσοδος είναι ελεύθερη!**

**Στόχος** του Κέντρου Πολιτισμού είναι να **στηρίξει**, με αυτήν τη συναυλία, το σημαντικό **κοινωνικό** και **φιλανθρωπικό** έργο της **Ιεράς Μητρόπολης Νεαπόλεως– Σταυρουπόλεως.**

Καλούνται οι **θεατές**, αντί εισιτηρίου, να **προσφέρουν τρόφιμα** (λάδι, όσπρια, ντοματοχυμούς) για τα **συσσίτια** που οργανώνει η **Ιερά Μητρόπολη Νεαπόλεως – Σταυρουπόλεως** και ανακουφίζουν συνανθρώπους μας που έχουν ανάγκη.

**ΣΥΝΑΥΛΙΑ**

Οι **«ImamBaildi»** συμπληρώνουν **10 χρόνια πετυχημένης πορείας** και παρουσιάζουν ένα **ολοκαίνουργιο** πρόγραμμα με τραγούδια από το παρελθόν, το παρόν και το μέλλον. Το κοινό θα έχει την ευκαιρία να πάρει μια γεύση από το **album** τους που θα κυκλοφορήσει τη **νέα χρονιά.** Θα απολαύσουν **ζωντανά επί σκηνής** το πρώτο single, της νέας τους δουλειάς, που αποτελεί μια νέα προσέγγιση στο τραγούδι **«Χαρά μου»,** που είχε κυκλοφορήσει το **1952** σε μουσική του **Τάκη Μωράκη** και σε στίχους του **Κώστα Πρετεντέρη** και του **Γιώργου Οικονομίδη**. Επίσης το **«Δε μου φταίει κανείς»,** σε μουσική των **«ImamBaildi»** και την ήδη αγαπημένη από κοινό και κριτικούς διασκευή του κομματιού **«Τα Ζηλιάρικά σου μάτια»**(https://www.youtube.com/watch?v=C-ZILACDQbE) του θρυλικού **Μάρκου Βαμβακάρη**, με ερμηνευτή τον **Κωστή Μαραβέγια.**

Οι **«ImamBaildi»,** εδώ και 10 χρόνια, συγκλονίζουν με τις **δημιουργίες** τους, την αγάπη τους για την **ελληνική** αλλά και **βαλκανική** μουσική παράδοση και το πάθος τους για **μουσικές αναζητήσεις** και **εξερευνήσεις**. Αδιάκοπα αναζητούν νέους συνδυασμούς ηχοχρωμάτων που κάνουν την καθημερινότητα μας φωτεινή και μαγευτική. **Κάθε live εμφάνιση τους μετατρέπεται σε ένα τεράστιο και εκρηκτικό πάρτι!**

**ImamBaildi:** Ορέστης Φαληρέας: DJ, μπάσο|| Λύσανδρος Φαληρέας: drums, κρουστά, πλήκτρα|| Ρένα Μόρφη: Τραγούδι|| MC Yinka: Ραπ, Φωνητικά|| Γιάννης Δίσκος: Σαξόφωνο, Κλαρίνο|| Λάμπης Κουντουρόγιαννης: Ηλ. Κιθάρα || Αλέξης Αραπατσάκος: Μπουζούκι, φωνητικά ||Αγαπητός Καταξάκης: Ηχοληψία

**ΑΞΙΕΠΑΙΝΟ ΕΡΓΟ**

Το **Κέντρο Πολιτισμού της Περιφέρειας Κεντρικής Μακεδονίας** στηρίζει το **αξιέπαινο κοινωνικό** και **φιλανθρωπικό** έργο της **Ιεράς Μητρόπολης Νεαπόλεως– Σταυρουπόλεως.** Οι πολλές δράσεις της στοχεύουν στην ανακούφιση σημαντικών προβλημάτων που αντιμετωπίζουν στην καθημερινότητα κάτοικοι της περιοχής. Ενδεικτικά, περισσότερα **από 8.000 άτομα** σιτίζονται ενώ οι **κοινωνικές υπηρεσίες** της εξυπηρετούν όποιον το έχει ανάγκη**.** Παρέχεται επίσης **σημαντική και ουσιαστική μέριμνα για τα παιδιά.**

Σας **περιμένουμε** τη **Δευτέρα 25 Ιουνίου** τις 21.30 στη **Μονή Λαζαριστών** για το **πρώτο μας καλοκαιρινό πάρτι**! Η **είσοδος είναι ελεύθερη.**

**Απαραίτητα εφόδια: Ανεβασμένη** διάθεση και **τρόφιμα** για τα **συσσίτια** που οργανώνει **η Ιερά Μητρόπολη Νεαπόλεως – Σταυρουπόλεως**

Δημόσιες Σχέσεις/ Επικοινωνία: Έφη Τσαμπάζη: 6945908567

ΔΙΟΡΓΑΝΩΣΗ:

**Κέντρο Πολιτισμού Περιφέρειας Κεντρικής Μακεδονίας**

ΧΟΡΗΓΟI: 



ΧΟΡΗΓΟΙ ΕΠΙΚΟΙΝΩΝΙΑΣ

|  |  |
| --- | --- |
| sima 9C:\Documents and Settings\User-Pc\Επιφάνεια εργασίας\ΛΟΓΟΤΥΠΑ\ERADIO - EDAILY\ERadio_Logo_LightBackgrounds.png  C:\Documents and Settings\User-Pc\Επιφάνεια εργασίας\ΛΟΓΟΤΥΠΑ\LOGO SOUND FESTIVAL\RadioNw Logo (black).png |  |